ΓΡΑΠΤΗ ΕΡΩΤΗΣΗ E-1178/01

υποβολή: Helmuth Markov (GUE/NGL) προς την Επιτροπή

(19 Απριλίου 2001)

Θέμα: Εξέταση με βάση το δίκαιο του ανταγωνισμού της συγχώνευσης των κοινοπραξιών IVG και Hochtief για την κατασκευή του κεντρικού αεροδρομίου Berlin Brandenburg International (BBI)

Στο πλαίσιο της διαδικασίας ανάθεσης της κατασκευής του κεντρικού αεροδρομίου Berlin Brandenburg International (BBI), η Επιτροπή επέτρεψε, στις 05.02.2001, στις πρώην ανταγωνίστριες εταιρίες Hochtief και IVG να συμμετάσχουν από κοινού στο διαγωνισμό για το σχεδιαζόμενο κεντρικό αεροδρόμιο. Στη γνωμοδότηση της Γενικής Διεύθυνσης Ανταγωνισμού, η οποία έγινε γνωστή από τα μέσα μαζικής ενημέρωσης,

λέγεται ότι αναφέρονται τα εξής: το σχέδιο, με τη μορφή που ανακοινώθηκε, δεν θα οδηγήσει σε στρέβλωση του ανταγωνισμού μεταξύ ευρωπαϊκών αεροδρομίων. Λέγεται, ωστόσο, ότι η γνωμοδότηση αφήνει, ρητά, αναπάντητο το ερώτημα, εάν η διαδικασία ανάθεσης για την εκ νέου κατασκευή και λειτουργία του ΒΒΙ είναι εν γένει νόμιμη.

Ρωτώ, συνεπώς, την Ευρωπαϊκή Επιτροπή:

1. Ποιο ήταν, συγκεκριμένα, το περιεχόμενο της αίτησης των κοινοπραξιών IVG και Hochtief προς την Ευρωπαϊκή Επιτροπή για την εξέταση με βάση το δίκαιο του ανταγωνισμού της συγχώνευσής τους, η οποία απέβλεπε στην κατασκευή και τη θέση σε λειτουργία του αεροδρομίου Berlin Brandenburg International (BBI);

2. Ποιες πτυχές της συγχώνευσης εξετάστηκαν μεμονωμένα από την Επιτροπή με βάση την εν λόγω αίτηση;

3. Ποιο ήταν το συγκεκριμένο αποτέλεσμα αυτής της εξέτασης, το οποίο κοινοποιήθηκε στους αιτούντες από την Επιτροπή στις 05.02.2001;

4. Υπήρξαν συγκεκριμένα σημεία της συγχώνευσης της IVG και της Hochtief τα οποία δεν εξετάστηκαν ενόψει της απόφασης της Επιτροπής στις 05.02.2001; Εάν ναι, ποια είναι αυτά τα σημεία και γιατί δεν εξετάστηκαν;

5. Έλαβε η Ευρωπαϊκή Επιτροπήπόψη τις διαπιστωθείσες από το Εφετείο του Brandenburg (απόφαση της 3ης Αυγούστου 1999) παραβιάσεις στο πλαίσιο της διαδικασίας ανάθεσης της ιδιωτικοποίησης της εταιρίας Berlin Brandenburg Flughafen Holding (BBF) και της κατασκευής του ΒΒΙ, κατά την εξέταση της συγχώνευσης της IVG και της Hochtief με βάση το δίκαιο του ανταγωνισμού; Εάν ναι, βάσει ποίων κριτηρίων; Εάν όχι, γιατί δεν ελήφθηπόψη η νομιμότητα της διαδικασίας ανάθεσης κατά την απόφαση της Επιτροπής στις 05.02.2001;

6. Περιλαμβάνει η απόφαση της Επιτροπής στις 05.02.2001 περιορισμούς ή όρους προς τους αιτούντες; Εάν ναι, ποιους;

7. Περιλαμβάνει η απόφαση της Επιτροπής στις 05.02.2001 επιφυλάξεις βάσει των οποίων δόθηκε η έγκριση για την από κοινού κατασκευή και θέση σε λειτουργία του ΒΒΙ από τις κοινοπραξίες της IVG και της Hochtief;

Απάντηση του κ. Monti εξ ονόματος της Επιτροπής

(16 Ιουλίου 2001)

1. Στις 22 Δεκεμβρίου 2000, σύμφωνα με το άρθρο 4 του κανονισμού (ΕΟΚ) αριθ. 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων(1) (κανονισμός για τις συγκεντρώσεις), η IVG Holding AG (IVG) και η Hochtief AirPort GmbH (HTA) κοινοποίησαν την πρότασή τους να αποκτήσουν τον κοινό έλεγχο της Berlin Brandenburg Flughafen Holding GmbH (BBF). Η BBF είναι επιφορτισμένη με τη λειτουργία του συστήματος των εμπορικών αεροδρομίων της περιοχής Βερολίνου/Βραδεμβούργου και τη μελλοντική του ανάπτυξη. Η εκμετάλλευση των τριώνφιστάμενων εμπορικών αεροδρομίων του Βερολίνου τα οποία βρίσκονται στις περιοχές Tegel, Tempelhof και Schnefeld, πραγματοποιείται από θυγατρικές τις οποίες κατέχει κατά 100 % η BBF. Η BBF θα εξασφαλίσει την κατασκευή και εκμετάλλευση του μελλοντικού διεθνούς αεροδρομίου του Βερολίνου Βραδεμβούργου (BBI). Η προηγούμενη κοινοποίηση είναιποχρεωτική δυνάμει του εν λόγω κανονισμού, βάσει της οποίας η Επιτροπή πρέπει να εξακριβώσει εάν η συγκέντρωση συμβιβάζεται με την κοινή αγορά. Η εκτίμηση αυτή πρέπει να βασίζεται στα κριτήρια που ορίζονται στο άρθρο 2 του εν λόγω κανονισμού (βλέπε απάντηση στην επόμενη ερώτηση).

2. Σύμφωνα με το άρθρο 2 του κανονισμού για τις συγκεντρώσεις η Επιτροπή εξέτασε κατά πόσον η συγκέντρωση δημιουργεί ή ενισχύει δεσπόζουσα θέση, με αποτέλεσμα να παρακωλύεται σε σημαντικό βαθμό ο ουσιαστικός ανταγωνισμός στην κοινή αγορά ή σε σημαντικό τμήμα της ή εάν η απόκτηση από την IVG και την HTA κοινού ελέγχου έχει ως αντικείμενο ή αποτέλεσμα το συντονισμό της συμπεριφοράς, σε θέματα ανταγωνισμού επιχειρήσεων που παραμένουν ανεξάρτητες. Κατά την εξέταση αυτή η Επιτροπή αξιολόγησε τις επιπτώσεις της συγκέντρωσης στις διάφορες αγορές εκμετάλλευσης αεροδρομίων στις οποίες η IVG, η HTA και η BBI δραστηριοποιούνται άμεσα ή έμμεσα μέσω συμμετοχών.

Περισσότερες λεπτομέρειες παρέχονται στην απόφαση της Επιτροπής της 5ης Φεβρουαρίου 2001 η οποία είναι διαθέσιμη στο Internet στη διεύθυνση http://www.europa.eu.int/comm/competition/mergers/cases.

3. Στην απόφασή της 5ης Φεβρουαρίου 2001, Η Επιτροπή κήρυξε τη συγκέντρωση συμβιβάσιμη με την κοινή αγορά, σύμφωνα με το άρθρο 6, παράγραφος 1, σημείο β, του κανονισμού για τις συγκεντρώσεις.

4. Στην απόφασή της η Επιτροπή εξέτασε σε συνάρτηση με τον κανονισμό για τις συγκεντρώσεις όλες τις πτυχές της συγκέντρωσης κατά την έννοια του κανονισμού δηλαδή την απόκτηση της ΒΒΙ κοινού ελέγχου από την IVG και την HTA.

5. Στο πλαίσιο της ανοικτής διαδικασίας που έγινε με βάση τον κανονισμό, η Επιτροπή δεν εξέτασε τη νομιμότητα της διαδικασίας της πρόσκλησης γιαποβολή προσφορών που διεξήχθη πριν από τη συγκέντρωση. Ο κανονισμός δεν της παρέχει αυτήν την αρμοδιότητα και το μόνο αντικείμενο ελέγχου των συγκεντρώσεων είναι, όπως αναφέρεται και προηγουμένως, να προσδιοριστεί κατά πόσον μια συγκέντρωση έχει μια από τις επιπτώσεις που αναφέρονται στο άρθρο 2 του κανονισμού για τις συγκεντρώσεις (βλέπε απάντησε που δίδεται στη δεύτερη ερώτηση). Το θέμα της νομιμότητας της διαδικασίας ανάθεσης μπορεί να αποφασιστεί μόνο σύμφωνα με τις σχετικές διατάξεις για τις δημόσιες συμβάσεις ή τις συμφωνίες και τις δεσπόζουσες θέσεις, η εφαρμογή των οποίων εμπίπτει αποκλειστικά στις αρμοδιότητες των εθνικών αρχών και δικαστηρίων.

6. Δεδομένου ότι η συγκέντρωση,πό τη μορφή που κοινοποιήθηκε, δεν δημιούργησε σοβαρές αμφιβολίες ως προς το συμβιβάσιμό της με την κοινή αγορά, η Επιτροπή δήλωσε ότι συμβιβάζεται με αυτήν, σύμφωνα με το άρθρο 6, παράγραφος 1, σημείο 2, χωρίς να προσθέσει οποιοδήποτε όρο ή περιορισμό.

7. Όχι (βλέπε απάντηση στην ερώτηση αριθ. 6).

(1) ΕΕ L 395 της 30.12.1989.